U utorak je svjedočenjem glavne medicinske sestre vukovarske bolnice Binazije Kolesar nastavljeno suđenje tzv. "vukocvarskoj trojci", nekadašnjim oficirima JNA Mili Mrkšiću, Veselinu Šljivančaninu i Miroslavu Radiću. "Prvi su civili iz vukovarske bolnice evakuirani 19. studenoga 1991., prema popisu Hrvatskog Crvenog križa, bez sudjelovanja bolničkog osoblja", kazala je pred sudom druga svjedokinja optužbe Binazija Kolesar opisavši kako je 19. studenoga poslijepodne svjedočila evakuaciji civila koji su se u bolnicu sklonili 17. studenoga, napuštajući skloništa u okolici nakon što je JNA zauzela Vukovar. Benazija Kolesar kazala je kako je evakuaciju organizirala JNA, prema popisu koji je sastavila djelatnica Hrvatskog Crvenog križa u Vukovaru Željka Zgonjanin. Svjedokinja Kolesar je rekla kako 19. studenoga nije vidjela vojnike ili oficire JNA u bolnici, nego da su se prvi pojavili tek idućeg dana, 20. studenoga, kada je izvršena glavna evakuacija oko 400 ranjenika. U svjedočenju je naglasila kako vukovarska bolnica tijekom tromjesečne opsade JNA od kolovoza do studenoga 1991. nije bila vojno branjena niti je ona u njoj ikada vidjela hrvatske vojnike. Suđenje optuženima se nastavlja u srijedu.
Vezane vijesti
Počinje li u Nizozemskoj zabrana pušenja marihuane za turiste?
Sudac okružnog suda u Haagu uskoro će odlučiti o tome hoće li Nizozemska zabraniti turistima ulazak u 'coffe shopove', piše BBC. Ova zabrana… Više